|  |  |
| --- | --- |
| referat  Handicapråd | |
|  | |
| dATO: | 25. februar 2019 |
| sTED: | Solsikken, Ejegodvej, Nyk. F. |
| tIDSPUNKT: | kl. 9.00 |
| DELTAGERE: | |  |  |  |  | | --- | --- | --- | --- | |  | Afbud: |  | Fremmødt SUPpLEANT | | Kenneth Nielsen  (rep. fra DH, formand) |  |  | ---- | | Bent Munch  (repræsentant fra DH) |  |  | ---- | | BIRTHE FRIIS  (repræsentant fra DH) |  |  | ---- | | Laila Groth  (repræsentant fra DH) |  |  | ---- | | bjarne Hansen  (repræsentant fra DH) |  |  | Rose Brusen | | Charlotte Wiberg  (TEKNIK & MILJØ) |  |  | ---- | | Pedro Michael  (socialområdet) |  |  | ---- | | torben Jørgensen  (Familie & Forebyggelse) |  |  | SUSAN RASMUSSEN | | MARTIN PEDERSEN  (Byrådsrepræsentant) |  |  | ---- | | Bente lerche-Thomsen  (Byrådsrepræsentant) |  |  | ---- | |
| rEFERENT: | Charlotte Christiansen |

|  |
| --- |
|  |

# godkendelse af dagsorden

Dagsorden godkendt.

# godkendelse af referat fra møde d. 19.12.2018

Referat godkendt.

# Orientering om solsikken v/leder susan rasmussen

Solsikken er et dagtilbud for børn i alderen 0-7 år, der har behov for et målrettet socialpædagogisk tilbud. Solsikken er delt op i 3 afdelinger: Rådgivning – Aflastning – Børnehus.

**Rådgivningen** er et dagtilbud, både for offentlige og private personer. De afholder forældrekurser, f.eks. Tegn-Til-Tale, Boardmaker m.v. Center for Børn & Læring køber ydelser til ny diagnosticerede børn, som hjælp til forældrene med at finde ud af, hvor de skal henvende sig for at få den hjælp, de har brug for.

De har senhjerneskadede skolebørn som de følger fra de mindste klasser til de når mellemskolen, hvor det er Center for Børn & Læring, der tager over.

**Aflastningsenheden** To hverdage i ugen og hver anden weekend er vi klar til at tage imod børn.  
Det foregår i børnehavens lokaler eftermiddag, aften og nat om hverdagen og i to sammenhængende døgn i weekenden. Der er ansat pædagoger og medhjælpere. Der er vågen nattevagt.

Solsikken er det billigste tilbud, så derfor er der også fuldt booket. Børn fra Guldborgsund Kommune har altid 1. prioritet.

Der er p.t. 10 børn på venteliste til en aflastningsplads.

**Børnehus:** Der er børn fra ca. 10 mdr. og til de er 6/7 år. Der er pt. 35 børn, og da de er normeret til 26 børn, giver det nogle udfordringer. Der er kun pædagoger ansat, dog er der 2 faste vikarer, der er pædagogmedhjælpere. De har altid studerende – p.t. 4 – dog aldrig PAU (pædagogisk assistent) elever.

Der er et centralt visitationsudvalg, som der er bredt repræsenteret og med i alt 10 personer i udvalget.

Børn med autisme er den største gruppe der er. Der er igen begyndt at komme børn med down syndrom, da de ikke længere bliver valgt fra, men i stedet for til under graviditeten.

Dyspraksi er en meget voksende diagnose og der kommer flere og flere børn til med denne diagnose.

De har også et hus i Guldborg, hvor de hver dag kører ned med en gruppe børn og det er de meget glade for. Der er masser af udeplads med mulighed for at udfolde sig.

Det meget spændende og inspirerende oplæg blev afsluttet med en rundvisning på Solsikken.

Rose syntes det er fantastisk, at vi har så flot et tilbud i Guldborgsund Kommune, et tilbud som vi skal være stolte af og som har en kæmpe ekspertise.

# orientering fra formanden og handicaprådets medlemmer

Rose har fået en henvendelse fra en borger vedr. handicapkørslen og spurgte ind til, om handicapkørsel med besparelser har været til politisk behandling, uden at have været sendt i høring? Martin kunne fortælle, at der ikke har været tale om besparelser på handicapkørsel, men det blot var kvalitetsstandarden, der var til politisk behandling. Derudover blev det oplyst, at kvalitetsstandarden har været i høring hos Handicaprådet.

Rose vil kontakte borgeren og opfordre til, at der sendes en ansøgning til kommunen om handicapkørsel.

Rose spurgte politikere og embedsmænd, om de har påtænkt at tage på studietur for at få nu viden i forbindelse med hjerneskadehuset?

Martin: Fra politisk side er der ingen planer om en studietur.

Pedro: Det er Center for Sundhed & Omsorg, der er ansvarlig for dette område.

Kenneth: Sagsbehandlingen af handicapbiler er nu udliciteret til Falck Hjælpemidler, hvilket er meget positivt, da der p.t. er lang ventetid på trivselsbil.

Pedro: Det er jo netop for at få nedbragt den lange ventetid, at vi nu handler på det.

Rose: Det er positivt, at man i Handicaprådet tager forskellige emner op, bl.a. KLAPjob, som der netop har været skrevet om i avisen.

# drøftelsespunkter

* Det Centrale Handicapråds årsmøde

Kenneth fortalte om det morsomme og inspirerende oplæg med Søren Holmgren, hvor han fortalte om sit liv som blind og mange af de udfordringer han mødte livet igennem. Der var enighed om, at det kunne være spændende at invitere ham til at komme til Guldborgsund Kommune og holde et oplæg i forbindelse med uddelingen af Handicapprisen 2019. Charlotte tager kontakt og forsøger at booke ham til d. 3.12.2019.

* 1. Handicaprådets arbejdsform
* Synliggørelse af Handicaprådet – orientering til pressen / Facebook

Intet.

# eventuelt

Intet.

* 1. Punkter til næste møde

Næste møde er d. 30.4. og afholdes på Sakskøbing Vandrerhjem.